jkorsvik/nowiki_second_scrape_merged huggingface dataset:
Kirsti Kolle Grøndahl

Brit Kirsti Kolle Grøndahl (født 1. september 1943 i Oslo) er en norsk lærer og politiker for Arbeiderpartiet fra Røyken som i 1993 ble Norges første kvinnelige stortingspresident. Hun var stortingsrepresentant i seks perioder fra 1977 til 2001, var Norges kirke- og undervisningsminister 1986–88 og utviklingsminister 1988–89 i regjeringen Brundtland og var senere fylkesmann i Buskerud.
Grøndahl er utdannet cand.mag. fra 1966, og arbeidet som adjunkt ved Spikkestad ungdomsskole 1967-1977. Hun vokste delvis opp i Alta, hvor faren var sorenskriver. Hun representerte Arbeiderpartiet i kommunestyret og formannskapet i Røyken kommune fra 1972, og ble valgt inn på Stortinget i 1977. 
Grøndahl ble i 1999 utnevnt til fylkesmann i Buskerud. Hun tiltrådte i 2001, og satt i embetet til 2013. Hun ble etterfulgt av Helen Bjørnøy.


== Priser ==
Hun ble tildelt Gina Krog-prisen i 2014.


== Referanser ==


== Eksterne lenker ==
(en) Kirsti Kolle Grøndahl på Internet Movie Database 
(no) Kirsti Kolle Grøndahl hos Stortinget 
(no) Kirsti Kolle Grøndahl hos Norsk senter for forskningsdata 
(en) Kirsti Kolle Grøndahl hos Europarådets parlamentarikerforsamling
Ikonotekst

Ikonotekst er et litteraturteoretisk samlebegrep som betegner samspillet mellom ordene (verbalteksten) og bildene (illustrasjonene) i ei bildebok. Ikonoteksten danner det helhetlige inntrykket på oppslaget og den «egentlige» teksten i bildeboka. 
Begrepet ble første gang brukt av den svenske litteraturforskeren Kristin Hallberg i artikkelen Litteraturvetenskapen och bilderboksforskningen fra 1982.
Gordon setter

Gordon setter (FCI #006) tilhører de eldste stående fuglehundene man kjenner til og oppsto som sådan trolig i Skottland alt på midten av 1500-tallet. I de senere år har hunderasen alt blitt stadig mer populær her hjemme i Norge.
Gordon setter er kullsvart med markante partier med mahogni- eller kastanjefarge på poter og nedre del av beina, snuten, halsen og to flekker på brystet. I tillegg en flekk over hvert av øynene. En liten del hvitt på brystet er tillatt. Uvanlig nok finnes det røde Gordonsettere (må ikke forveksles med Irsk setter), født av normalfargede foreldre. Pelsen er rett, eller lett bølget.


== Bruksområde ==
Gordon setter er en typisk jakthund og en ypperlig fuglehund, men krever tålmodighet hos sin eier i opplæringensperioden. Den søker gjerne ikke like vidstrakt som de andre setterne, men regnes som dyktig og energisk, og skal være spesielt godt utrustet å for jakte på storfugl i skogen, men også rype i fjellet. Den er god til sporsøk takket være den eksepsjonelle luktesansen, men også til å reise byttet og apportere i etterkant. 
Gordon setter er dessuten er ypperlig familiehund, spesielt for folk som er glade i å ferdes mye ute i naturen. 


== Lynne og væremåte ==
Gordon setter er en tøff og utholdende hunderase som trenger mye mosjon for å trives maksimalt. Den er rolig av natur, regnes som lett å håndtere og skal være flink med barn. Individer fra slekter med meget sterk jaktlyst kan bli noe egenrådige. Pelsen krever normalt vedlikehold, men må undersøkes jevnlig for flått, midd og lignende.


== Annet ==
Rasen regnes som sunn og har et generelt godt gemytt.


== Referanser ==


== Eksterne lenker ==
Norsk Gordonsetter Klub
Gordonsettere.com
Tegner

En tegner er en person som lager tegninger, enten som kunstner eller yrkestegner.
En tegner kan være grafisk designer, karikaturtegner, tegneserietegner, illustratør, teknisk tegner, maskintegner eller karttegner som tegner figurer, skisser o.l. og utfører tegne- eller konstruksjonsarbeid på et ingeniør- eller tegnekontor. Benevnelsen «tegner» brukes inkludert om motedesigner, tegnefilmanimatør og mer upresist om ingeniør og arkitekt.


== Billedkunstnere ==
Som billedkunstner arbeider tegneren med tegnekunst (i motsetning til grafikk, maleri og skulptur) og lager vanligvis bilder med blyant, kullstift eller tusj på papir. Mange norske tegnere og illustratører er medlemmer i kunstnerorganisasjonen Tegnerforbundet eller interesseorganisasjonen Grafill for visuell kommunikasjon.


=== Berømte tegnere i vestens kunsthistorie ===
Følgende kunstnere er blant annet kjent for tegninger:

Leonardo da Vinci
Albrecht Dürer
Michelangelo
Rembrandt
Francisco Goya
Paul Cézanne
Edgar Degas
Vincent van Gogh
Pablo Picasso
Paul Klee
M.C. Escher
Andrew Loomis
Santiago Martinez Delgado
Eugeen Van Mieghem
Käthe Kollwitz (1867–1945), tysk tegner og grafiker


== Se også ==
Tegnekunst
Illustratør
Billedkunstner
Karikaturtegner
Avistegner


== Eksterne lenker ==
Noen tegnere og illustratører i Grafill
David Trézéguet

David Sergio Trézéguet (født 15. oktober 1977 i Rouen Frankrike) er en fransk-argentinsk tidligere  fotballspiller. Han er sønn av den tidligere argentinske fotballspilleren Jorge Trezeguet. Han er kjent for å score viktige mål, og avgjorde for eksempel EM-finalen mot Italia i 2000.
Han debuterte i Serie A for Juventus mot AS Bari 15. oktober 2000.


== Landslagskarriere ==
Trézéguet debuterte for Frankrike mot Spania 28. januar 1998, men ga seg med landslagsspill i 2008 etter å ha spilt 71 landskamper og scoret 34 mål for Frankrike.


== Referanser ==


== Eksterne lenker ==
(de) David Trézéguet – Munzinger Sportsarchiv 
(en) David Trézéguet – FIFA 
(en) David Trézéguet – UEFA 
(fr) David Trézéguet – LÉquipe 
(en) David Trézéguet – Transfermarkt 
(en) David Trézéguet – Transfermarkt (manager) 
(en) David Trézéguet – national-football-teams.com 
(en) David Trézéguet – WorldFootball.net 
(en) David Trézéguet – FootballDatabase.eu 
(en) David Trézéguet – Soccerway
Northampton Town FC

Northampton Town Football Club er en engelsk fotballklubb. Klubben ble stiftet i 1897, og ble valgt inn i The Football League i 1920. «The Cobblers», som er kallenavnet til Northampton Town, spiller hjemmekampene sine på Sixfields Stadium i Northampton. Kallenavnet, som betyr «skomakerne», kommer av at Northampton tidligere var kjent som et sentrum for skoproduksjon. Northampton ligger i den engelske regionen Øst-Midlands.


== Historie ==
Northampton Town var den siste fotballklubben i engelsk liga som spilte hjemmekampene sine på en cricket-bane. De delte hjemmebanen County Ground med Northamptonshire County Cricket Club til 1994, da fotballklubbens nye hjemmebane Sixfields Stadium åpnet. En cricketbane er betydelig bredere enn en fotballbane, og det førte blant annet til at Northampton Town ikke kunne ha tribune langs den ene langsiden av fotballdelen av banen.


== Meritter ==
Beste ligaresultat: Nr 21 i 1. divisjon i 1965/66.
Vinner av 3. divisjon: 1962/63.
Vinner av 4. divisjon: 1986/87:
Beste resultat i FA-Cupen: 5. runde i 1934, 1950 og 1970.
Beste resultat i Ligacupen: 5. runde i 1965 og 1967.
Klubben spilte finalen i Charity Shield mot Newcastle United FC i 1909, som endte med tap 0–2.


== Northampton Towns managere ==


== Referanser ==


== Eksterne lenker ==
(en) Offisielt nettsted 
(en) Northampton Town F.C. – kategori av bilder, video eller lyd på Commons 
Klubbens offisielle nettsider
Vannmelon

Vannmelon eller vassmelon er et bær som opprinnelig kommer fra Afrika. Den har som oftest rødt fruktkjøtt og svarte frø, men det finnes også typer med gult fruktkjøtt og uten steiner. Steinfri rød vannmelon er en nyere variant fremavlet i 1990-årene. 
Vannmelon kommer opprinnelig fra Afrika der den fortsatt vokser vilt. Den dyrkes i dag i flere av landene rundt Middelhavet. Fruktkjøttet beskrives som sprøtt, svært saftig, mildt og litt syrlig.Hele 93 prosent av melonen består av vann, ifølge Helsenett. Den typen vannmelon som hovedsakelig importeres til Norge kan veie opptil 6–8 kilo, men det finnes større typer; den søramerikanske sandia kan bli 60 cm lang og veie over 50 kg. Rekordnoteringen for vannmeloner er forøvrig oppgitt til like oppunder 159 kg, for en vannmelon av typen «Carolina Cross».
Vannmeloner er kalorifattige og inneholder noe A-vitaminer. 
Ifølge det indiske medisinsystemet ayurveda virker vannmelon beroligende og svært rensende på kroppen dersom den spises på tom mage om morgenen. I Asia er det uvanlig at folk spiser vannmelon samtidig med annen mat. 


== Næringsinnhold per 100 g ==
Energi: 30 kal
Karbohydrater 7,6 g
Proteiner 0,6 g
Fett 0,2 g
Vann: 91,5 g


== Referanser ==


== Eksterne lenker ==
(en) Vannmelon i Encyclopedia of Life 
(en) Vannmelon i Global Biodiversity Information Facility 
(no) Vannmelon hos Artsdatabanken 
(sv) Vannmelon hos Dyntaxa 
(en) Vannmelon hos ITIS 
(en) Vannmelon hos NCBI 
(en) Vannmelon hos The International Plant Names Index 
(en) Vannmelon hos Tropicos 
(en) Kategori:Citrullus lanatus – bilder, video eller lyd på Wikimedia Commons 
(en) Citrullus lanatus – galleri av bilder, video eller lyd på Wikimedia Commons 
Citrullus lanatus – detaljert informasjon på Wikispecies
Alpint under Vinter-OL 1994

Under Vinter-OL 1994 på Lillehammer ble det arrangert ti øvelser i alpin skiidrett.


== Medaljefordeling ==


== Menn ==


=== Utfor ===


=== Super G ===


=== Storslalåm ===


=== Slalåm ===


=== Kombinasjon ===


== Kvinner ==


=== Utfor ===


=== Super-G ===


=== Storslalåm ===


=== Slalåm ===


=== Kombinasjon ===


== Eksterne lenker ==
(en) Alpine Skiing at the 1994 Lillehammer Winter Games Arkivert 25. desember 2008 hos Wayback Machine. på Sports-reference.com/olympics
Gerhard Schønings skole

Gerhard Schønings skole, tidligere Trondhjems Borgerlige Realskole, er en avdeling av Thora Storm videregående skole i Trondheim. Skolen ligger i Vår Frue gate i Midtbyen i Trondheim, med blant annet Vår Frue kirke som nærmeste nabo. Trondhjems Borgerlige Realskole ble opprettet i 1783 med midler fra Stiftelsen Trondhjems Borgerlige Realskole, Waisenhusstiftelsen og Thomas Angells Stiftelser. 
I 1956 ble skolen omdannet til gymnas ved sammenslåingen av Trondhjems Borgerlige Realskole og Trondhjem kommunale høgre allmennskole, og oppkalt etter Gerhard Schøning som var rektor ved Trondheim katedralskole på midten av 1700-tallet, og en viktig kulturpersonlighet i norsk historie. Stiftelsen Trondhjems Borgerlige Realskole eier skolens bygninger og grunn, og leier disse ut til Sør-Trøndelag fylkeskommune som driver skolen.
Skolen ble i 2010 slått sammen med Adolf Øiens skole til én enhet, Thora Storm videregående skole.
På folkemunne går skolen under navnet «Skjøning». Skolen tilbyr studiespesialisering, studiespesialisering med formgivingsfag, design og håndverk, helse- og oppvekstfag, yrkestrening, voksenopplæring og utdanning for minoritetsspråklige. Den har derfor en stor andel elever med ikke-norsk bakgrunn, og flere titalls språk praktiseres av skolens elever. 


== Rektorer ==
Reidar Jørgensen


== Pedagoger ==
Trygve Lysaker - historiker
Hans Kristiansen - forfatter
Katharina Mo Berge - orienteringsløper


== Referanser ==


== Eksterne lenker ==
Skolens hjemmeside –
Gerhard Schønings skoles arkivfinnes ved NTNU Universitetsbiblioteket
Eutychianisme

Eutychianismen var en kristologisk lære oppkalt etter Eutyches (ca. 378-454), som var  arkimandritt i et kloster i Konstantinopel. 
Eutyches hevdet at Jesus Kristus etter inkarnasjonen kun hadde en natur, og at hans menneskelighet ikke var av samme vesen som vår. Dette ble oppfattet som monofysittisme av hans motstandere, og Eutyches ble ekskommunisert. Eutychianismen ble dermed, sammen med monofysittismen, ettertrykkelig avvist ved konsilet i Khalkedon i 451.
Adoptianisme

Adoptianismen er et teologisk standpunkt innenfor kristologien at Kristus fra begynnelsen av kun var et menneske som ble «adoptert» som Guds sønn ved dåpen i Jordanelven.
Den egentlige adoptianisme oppsto i Spania på 700-tallet, men den har paralleller i eldre kristen historie.
Patripassianisme

Patripassianisme (fra lat. pater, «fader» og passio, «lidelse») er et kristologisk uttrykk utviklet av Tertullian på 200-tallet.
I løpet av 200-tallet raste det blant de kristne lære strider om Treenigheten og relasjonene mellom de forskjellige personene i Treenigheten. 
Patripassianismens tilhengere identifiserte Sønnen med Faderen. 
Dette betød, påpekte Tertullian, som var en av deres motstandere, at Faderen hadde lidt døden på korset sammen med Sønnen.


== Se også ==
Antitrinitarisme
Doketisme

Doketismen (fra gresk δοκεῖν, dokein, "synes") er et teologisk kristologisk uttrykk som viser til det standpunkt at Jesus Kristus bare tilsynelatende var et menneske, og at dermed også hans lidelse var en illusjon. Læren var utbredt særlig innenfor gnostiske retninger. Den ble blant andre forfektet av Markion, men ble avvist av Konsilet i Kalkedon.


== Se også ==
Aftartodoketisme
Aftartodoketisme

Aftartodoketisme (fra gresk αφθαρτος «uforgjengelig» og δοκειν «synes») var et teologisk kristologisk standpunkt som oppstod omkring år 500, og som forfektet at Kristus i sin menneskelighet ikke kan være av samme natur som vi, men at hans menneskelige natur var blitt forvandlet til å stemme overens med hans guddommelige natur.
Det ble innvendt mot dette lærestandpunkt at en aftartodoketist dermed ikke kan akseptere Kristi sanne menneskelighet, men må forestille seg at Kristi kjød/legeme på et eller annet vis er blitt guddommeliggjort. Denne tanken grenser således til monofysittismen, som var blitt fordømt på konsilet i Kalkedon i 451. 
Tilhengerne av aftartodoketismen hevdet at Kristi legeme allerede ved inkarnasjonens  begynnelse var blitt forklart (transfigurert) og opphøyet til uforgjengelighet. De samme egenskaper som Kristi legeme hadde etter oppstandelsen ville man med andre ord også tilskrive det fra begynnelsen.
Refektorium

Refektorium er spiserommet i klosteret. Her inntar en måltidene. 
I renessansen var det vanlig med freskomaleri på den ene kortveggen i rommet. Mest kjent er Leonardo da Vincis bilde Nattverden som er laget i et refektorium. På kortveggen imot var det vanlig at ledelsen i klosteret satt og spiste, mens nonner eller munker satt på langsidene. Måltidene ble inntatt i stillhet mens en av munkene eller nonnene leste fra skriften. Det hente at bordduk og dekketøy var likt det som var malt på bildet, og slik skapte en illusjonen av at klosterets medlemmer symbolsk inntok måltidene sammen med Jesus Kristus og disiplene.
Khalilou Fadiga

Khalilou Fadiga (født 30. desember 1974) er en senegalesisk tidligere landslagsspiller i fotball. Han var midtbanespiller, og spilte sist for den belgiske klubben Germinal Beerschot frem til han la opp som aktiv fotballspiller i 2008.
Fadiga startet sin karriere i den franske klubben Paris Saint-Germain, men hadde ingen suksess og ble overført til en annen klubb fra Paris, Red Star. 
Hans tredje klubb var den belgiske klubben Standard Liège. Deretter var han innom to andre belgiske klubber, Lommelse og Club Brugge. På denne tiden fikk han også sin landslagsdebut for Senegal.
I 2000 returnerte han til Frankrike, og fortsatte sin karriere i AJ Auxerre. Her ble han i tre år før han reiste til den italienske klubben Inter sommeren 2003. Han ble frigitt fra kontrakten med Inter etter et år på grunn av at han hadde problemer med å spille seg inn på laget, og at det ble oppdaget at han hadde hjerteproblemer.
Foran 2004/05 sesongen fikk han kontrakt med Bolton Wanderers etter en godkjent legetest. Før han hadde spilt en obligatorisk kamp for Bolton kollapset han under forberedelser foran en kamp i oktober 2004. Selv om leger anbefalte han til å legge opp ønsket han å fortsette karrieren. Etter en periode med hvile, og etter han hadde passert en legetest var han tilbake i spillerstallen til Bolton tidlig i 2005. 
I september 2005 skulle han være en måned på lån til Derby County som spiller i Football League Championship, men låneoppholdet ble avsluttet etter 14 dager. 
Khalilou Fadiga har spilt 30 landskamper, og scoret 3 mål for Senegal.


== Karriere som spiller ==


== Eksterne lenker ==
(en) Khalilou Fadiga – FIFA 
(fr) Khalilou Fadiga – Ligue de Football Professionnel 
(fr) Khalilou Fadiga – LÉquipe 
(en) Khalilou Fadiga – Transfermarkt 
(en) Khalilou Fadiga – national-football-teams.com 
(en) Khalilou Fadiga – WorldFootball.net 
(en) Khalilou Fadiga – FootballDatabase.eu 
(en) Khalilou Fadiga – FBref
Sabellianisme

Sabellianismen var en kristologisk lære som var oppkalt etter teologen Sabellius som underviste i Roma i første halvdel av 200-tallet. Hans lære ble avvist som heresi av Den katolske kirke.
Sabellius ville fremheve at Faderen, Sønnen og Den hellige ånd utgjør en enhet. De tre er bare å betrakte som forskjellige åpenbaringsmåter, lat. modi. Dermed var sabellianismen stort sett identisk med modalismen. I motsetning til dynamismen hevdet Sabellius sterkt Sønnens enhet med Faderens vesen. Det som kom til kort, var den katolske lære om  Kristi menneskelighet.
Sabellianismen ble avvist som heretisk i år 261.
Wulfila

Wulfila (født ca. 311, død 383) var misjonsbiskop blant østgotere i sju år fra 341. Han var selv antagelig halvt gotisk, og hans forfedre hadde kommet som fanger fra Kappadokia til goternes land.
Wulfila var klart en tilhenger av arianismen, skjønt det kan synes som om hans egen kristologi faktisk ikke fullt ut dekket seg med den arianske. Wulfila anså Kristus som den «Gud og Herre» som var verdig menneskenes tilbedelse. Det er å gå lenger enn arianerne i vurderingen av Jesu Kristi guddom.
Han huskes mest for sin oversettelse av Bibelen til gotisk språk og det skriftspråk han skapte for dette formål, et gotisk alfabet som bygde primært på gresk skrift, men som også hadde innslag av latinsk skrift og runeskrift. For gammelgermansk språkforskning er denne av stor betydning.
Wulfilabibelen var den tidligste bibeloversettelse til et germansk språk. Den er kjent for ettertiden fremfor alt ved en avskrift som går under navnet Codex argenteus. Dette er et italiensk håndskrift fra 500-tallet som nå oppbevares ved universitetsbiblioteket i Uppsala i Sverige.


== Fader vår på gotisk ==
Her er Fader Vår, som kan tjene som en illustrasjon på den formative betydning som Wulfilas oversettelse av kristelig litteratur skulle få innen de sentrale germanske språk, og hvilken interesse språkforskere har av hans arbeide:

Vår kunnskap om Wulfila stammer, med unntak fra hans bibeloversettelse, fremfor alt fra kirkehistorikeren Philostorgios og fra biskop Auxentius av Dorostorum.


== Litteratur ==
(de) Friedrich Vogt: «Wulfila». I Allgemeine Deutsche Biographie (ADB). Bind 44, Duncker & Humblot, Leipzig 1898, s. 270–286.


== Eksterne lenker ==
(en) Ulfilas – kategori av bilder, video eller lyd på Commons (de) Verk av og om Wulfila i katalogen til det tyske nasjonalbiblioteket
(de) Verk av og om Wulfila i Deutsche Digitale Bibliothek
Christian T. Petersen: Projekte zur gotischen Schrift und Literatur, gotica.de
Wilhelm Streitberg (red.): Wulfilas bibel, original gotisk tekst med romanske tegn
Briskeby (band)

Briskeby er et norsk pop-/rockband fra Larvik, etablert i 1999. Vokalisten er fra Tønsberg.
Briskeby hadde en sterk debut med plata Jeans for Onassis i 2000 som oppnådde salg på 130 000 album. Sangen «Propaganda» ble særlig populær og regnes som en monsterhit. I forbindelse med plata turnerte bandet sammen med A-ha. Bandet fikk storeslem under Spellemannprisen 2000 og ble tildelt fire trofeer. De vant klassene årets nykommer, årets artist og popgruppe for albumet og årets låt for «Propaganda». De vant også prisen årets overraskelse under Alarmprisen 2001, som forøvrig er eneste gang det ble delt ut pris i denne klassen. 
I 2003 kom oppfølgeren, Tonight, Captain?. Dette albumet ble en nedtur og solgte bare 30 000 eksemplarer. Albumet inneholdt bl.a. singlen «Hey Baby» som ble den mest spilte. Både albumet og den kommende turnéen ble beskrevet som en fiasko i forhold til den suksessen gruppa hadde i 2000 og 2001.
I 2005 lanserte gruppen sitt tredje album, Jumping On Cars. Dette albumet fikk bedre mottagelse enn deres andre, men nådde ikke like høye salgstall som det første albumet.
I 2015 etter ti års pause, ble gruppen igjen gjenforent og har utgitt singelen «Rookie Mistakes».


== The Disciplines ==
The Disciplines ble etablert da Briskeby tok en pause. Larviksmedlemmene i bandet fortsatte og fant en ny vokalist. The Disciplines består av amerikanske Ken Stringfellow (vokal) samt Bjørn Bergene (gitar), Bård Helgeland (bass) og Claus Heiberg Larsen (trommer). I marsutgaven av det britiske musikkbladet Q medvirket bandet med låten Yours for the taking på en samle-CD. Utgangspunktet for platen var et utvalg bandet R.E.M. hadde foretatt av femten låter med ulike band de liker. The Disciplines utgav sitt debutalbum våren 2008.
Sommeren 2008 spilte bandet på en rekke festivaler i Norge og Europa. Høsten 2008 var The Disciplines support på R.E.M.s europaturne.  
I 2009 forlot Heiberg Larsen gruppa for å bli markedssjef for Kulturhuset Bølgen. Han ble erstattet av Aleksander Ralla Vilnes.


== Bandmedlemmer ==


=== Nåværende ===
Lise Karlsnes – vokalist
Bjørn Bergene – gitar
Bård Helgeland – bass
Claus Heiberg Larsen – trommer


=== Tidligere medlemmer ===
Ivar Christian Johansen - tangenter (1999)
Liv Einarsen - vokalist (1999)


== Diskografi ==
Jeans for Onassis (Mercury Records, 2000)
Tonight, Captain? (2003)
Jumping on Cars (2005)


== Referanser ==


== Eksterne lenker ==
(en) Briskeby (band) – kategori av bilder, video eller lyd på Commons 
(en) Briskeby på Discogs 
(en) Briskeby på MusicBrainz 
(en) Briskeby på Songkick 
(en) Briskeby på AllMusic 
(no) Briskeby: «Jumping On Cars» (VG, 2005)
(no) Rest-Briskeby blir Disciplines (NRK, 2006)
VEP

Visual evoked potential, eller visual evoked response (VER), på norsk: Visuelt fremkalte potensial, er en teknikk hvor man ser på endringer i hjernebølgene på elektroencefalogram / EEG etter synsstimuli. 
Den klassiske VEP-teknikker består av at man ser på en skjerm med sjakk-mønster hvor de svart og hvite brikkene bytter plass 2 ganger per sekund. For å kunne se svaret tydelig må man beregne gjennomsnittet av 100–200 stimuli (svart-hvit bytter). Det tidligste svaret, registrert fra skallen, kommer etter 60–70 millisekunder. Det første store svaret kommer etter 100 ms (P100). Det svarer til den første behandlingen i hjernebarken i bakhodelappen. 
Teknikken brukes i diagnostikken av Multippel sklerose. Mer komplekse stimuli brukes ved noen andre tilstander, men vesentlig brukes de komplekse metodene i kognitiv vitenskap. Undersøkelsen blir da ofte kalt etter stimulus-paradigme (f.eks. odd-ball) eller etter et potesiale man ser på (f.eks. P300).
Johnnie Jackson

John Alec «Johnnie» Jackson (født 15. august 1982 i Camden, London) er en engelsk fotballtrener og tidligere fotballspiller som er manager for AFC Wimbledon.Han var midtbanespiller, og har representert England på U-20 nivå. 
Jackson skrev under på sin første profesjonelle kontrakt med Tottenham Hotspur den 1. august 1999.
Derby County er den femte klubben han er på utlån til, og de andre klubbene er Swindon Town, Colchester United, Coventry City og Watford.
Den 15. september 2005 skrev han under på en 3-måneders utlånsavtale med Derby County, og han debuterte i ligasammenheng for Derby mot Stoke City den 15. oktober 2005.


== Referanser ==


== Eksterne lenker ==
(en) Johnnie Jackson – Transfermarkt 
(en) Johnnie Jackson – Soccerbase.com 
(en) Johnnie Jackson – Soccerway 
(en) Johnnie Jackson – FBref
Patrick Ortlieb

Patrick Ortlieb (født 20. mai 1967 i Bregenz) er en østerriksk alpinist.
Han ble olympisk mester i utfor i 1992. Han er en av fem alpinister som har vunnet både OL- og VM-gull i utfor.
Han la opp i 1999 etter et stygt fall i treningsomgangen til utforrennet i Hahnenkammrennene i Kitzbühel. Han brakk lårbenet og måtte ha flere dagers intensivbehandling på sykehus. Etter den sportslige karrieren satt han tre år i det østerrikske parlamentet for det høyreradikale partiet FPÖ.
Han bor sammen med kone og tre barn i Oberlech i Østerrike, der han driver sitt eget hotell.


== Verdenscupseire ==


== Referanser ==


== Eksterne lenker ==
(de) Patrick Ortlieb – Munzinger Sportsarchiv 
(en) Patrick Ortlieb – Olympedia 
(en) Patrick Ortlieb – Sports-Reference (OL-resultater – arkivert) 
(en) Patrick Ortlieb – Driver Database 
(en) Patrick Ortlieb – FIS (alpint) 
(en) Patrick Ortlieb – ski-db.com